Utviklingen av jernbanenettet i regi av Northern Pacific Railway og Great Northern Railway avgjørende for at europeiske settlere etablerte seg i området. Disse var hovedsakelig av tysk, herunder en stor andel volgatyskere, og skandinavisk bakgrunn og kom fra midten av 1800-tallet, og var et av hovedområdene for norsk innvandring. For å tiltrekke seg immigranter distribuerte delstatsmyndighetene pamfletter og avisartikler og fremhevet «Myth of North Dakota» («myten om Nord-Dakota»). Denne fremmet forestillingen om mulighetens land, gjennom hard arbeid kunne man nå «den amerikanske drømmen» og et område med gode og rettferdige mennesker.